Стивен Рид

Стивен Жон Рид (, 1981 оны гуравдугаар сарын 10-нд Английн Лондон хотод төрсөн) — Ирландын хөлбөмбөгчин асан.

Замнал
Лондон хотын Кингстон апон Темс бород төрж өссөн Рид Миллуолл багийн бүрэлдэхүүнд 17 настайдаа буюу 1997 онд элсэж 1997–98 оны улиралд гараанд гарч байв. Хоёрдугаар дивизээс 2000–01 оны улиралд баг түүхэн амжилт үзүүлэн нэгдүгээр дивизэд дэвших үед Рид өөрийн чадварыг ид үзүүлж байв. Тэрээр 34 орчим метрээс Норвич Сити багийн хаалганд гоол оруулж байв. Рид энэ үед Ирландын шигшээ багт дуудагданы сацуу 2003 оны долоон сард Блэкберн Роверс багт 1.85 сая фунт стерлингийн гэрээгээр иржээ.

Блэкбернд тэрээр гайхалтай хүчтэй цохидог цохилтоо мөн л удаа дараа хийж байсан ба онцолбол 2005-06 оны Премьер лигийн Уиган Атлетик багийн эсрэг тоглолтонд булангаас ирсэн бөмбөгийг 29 метрийн зайнаас агаар дээр нь цохин гоёмсог гоол оруулан арван хоёрдугаар сарын Онцлох гоолын эзнээр тодорч байв. 2006 оны тавдугаар сарын 2-нд Рид 2006–07 оны УЕФА-гийн цомын тэмцээнд Челси багийг 1–0 харьцаагаар ялахад хожлын гоолыг оруулсан юм.

2006-07 оны улиралд Рид шөрмөсний гэмтэл авчBlackburn's Reid out for season 2008–09 оны улирлыг хүртэл гараанд гараагүй байж байгаад 2008–09 оны улиралд өвдөгний бэртэл авч байв.Injured Reid out for the season

Куинз Парк Рейнжерс багт Рид 2009 оны арваннэгдүгээр сарын 19-нд зээллэгээр ирж 2010 оны гуравдугаар сарын 5-нд Вест Бромвич Альбион багтай гэрээ байгуулсан ч зээллэгээр тоглох хугацаа нь дуусаагүй тул Куинзэд нэг сар тогложээ. Альбионд анхны гоолоо Ковентри Сити багийн эсрэг тоглолтод 2010 оны гуравдугаар сарын 24-нд оруулжээ.

Рид Вест Бромвич Альбионоос 2014 онд татгалзан Бернлитэй нэг жилээр гэрээлэв.

2015 оны 5 сарын 18-нд Бернли доод лигт унах болж, Рид улирлын төгсгөлд зодог тайлан дасгалжуулагчийн ажилд шилжихээ зарлажээ.

Шигшээ
Ирландын шигшээ багт тэрээр ээж нь ирланд гаралтай хүн байсан тул тоглохоор болж, 2002 оны ДАШТ-д оролцож байсан ба ахлагчийн туузыг Нидерландын шигшээ багийн эсрэг 2006 оны наймдугаар сарын 16-ны нөхөрсөг тоглолтод зүүж байв.

Эшлэл

Холбоос
 Стивен Рид — пресс-портрет



Ангилал:1981 онд төрсөн
Ангилал:Ирландын хөлбөмбөгчин
Ангилал:Ирландын шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Миллуолл багийн тоглогч
Ангилал:Блэкберн Роверс багийн тоглогч
Ангилал:Куинз Парк Рейнжерс багийн тоглогч
Ангилал:Вест Бромвич Альбион багийн тоглогч
Ангилал:Премьер лигийн тоглогч
Ангилал:2002 оны хөлбөмбөгийн ДАШТ-д оролцогч
Ангилал:Ирландчууд